Source: https://vadias.sk/sk/kurzy-odbornej-sposobilosti-v-elektrotechnike.html
Timestamp: 2019-06-19 03:14:02+00:00

Document:
Kurzy odbornej spôsobilosti v elektrotechnike - Vadias
Kurzy odbornej spôsobilosti v elektrotechnike
Kurzy odbornej spôsobilosti v elektrotechnike (§21, §22, §23)
Spoločnosť VADIAS ako Akreditované stredisko elektrotechnikov (Č. oprávnenia VVZ-0024/15-05.1 ) vydáva osvedčenia na činnosti na technickom zariadení elektrickom podľa §20, §21, §22 a §23 a takisto zabezpečuje Aktualizačnú odbornú prípravu elektrotechnikov (Zák. NR SR č. 124/2006 Z. z.).
Odborná príprava a skúšky sú realizované ako pre jednotlivcov, tak i pre skupiny pracovníkov konkrétnych firiem. Zatiaľ, čo individuálna odborná príprava prebieha vo vlastných školiacich priestoroch, odborná príprava pre firmy sa organizačne (čas, miesto) prispôsobuje požiadavkám klienta. Takýmto spôsobom prešlo odbornou prípravou a získali osvedčenia stovky pracovníkov technických a technologických firiem pôsobiacich na Slovensku.
Vyhláška Ministerstva práce, sociálnych vecí a rodiny č. 508 / 2009 Z.z. stanovuje, že činnosti na technickom zariadení elektrickom môže podľa odbornej spôsobilosti vykonávať:
§ 20 - poučená osoba
Poučená osoba je fyzická osoba bez elektrotechnického vzdelania, ktorá môže obsluhovať technické zariadenie elektrické, alebo vykonávať na ňom prácu v súlade s bezpečnostnotechnickými požiadavkami, ak bola v rozsahu vykonávanej činnosti preukázateľne oboznámená o činnosti na tomto technickom zariadení elektrickom a o postupe pri zabezpečovaní prvej pomoci pri úraze elektrickým prúdom.​
§21 - elektrotechnik
Elektrotechnik je fyzická osoba, ktorá má ukončené stredoškolské elektrotechnické vzdelanie, (alebo výučba zameraná na príslušné technické zariadenia elektrické pre iný učebný odbor ako elektrotechnický) alebo vysokoškolské elektrotechnické vzdelanie (alebo výučba zameraná na príslušné technické zariadenia elektrické pre iný študijný odbor ako elektrotechnický) a môže v rozsahu svojho vzdelania vykonávať činnosť na vyhradenom technickom zariadení elektrickom.
Samostatný elektrotechnik je fyzická osoba, ktorá spĺňa požiadavky odbornej spôsobilosti elektrotechnika (viď §21) a ktorá má požadovanú odbornú prax. Samostatný elektrotechnik môže riadiť činnosť poučených osôb bez obmedzenia ich počtu a riadiť činnosť najviac dvoch elektrotechnikov.
§23 - Elektrotechnik na riadenie činnosti alebo riadenie prevádzky
Elektrotechnik na riadenie činnosti alebo prevádzky je fyzická osoba, ktorá spĺňa požiadavky odbornej spôsobilosti elektrotechnika (viď §21) a ktorá má požadovanú odbornú prax. Elektrotechnik na riadenie činnosti alebo prevádzky môže vykonávať činnosť samostatného elektrotechnika a riadiť činnosť poučených osôb, elektrotechnikov, samostatných elektrotechnikov a elektrotechnikov na riadenie činnosti alebo prevádzky bez obmedzenia ich počtu alebo riadiť prevádzku technických zariadení elektrických.
Školenia elektrotechnikov - rizíká elektrického oblúku
Poradenstvo k problematike oblúkových výbojov a bezpečnosti práce

References: §22
 §23
 §20
 §21
 §22
 §23

§ 20

§21
 §21

§23
 §21